කඩුවෙල- නවගමුව- ඉහළ බෝමිරිය ප්‍රදේශයේ පුද්ගලයෙකු සිය බිරිඳ හා නැන්දම්මා තියුණු අවියකින් කපාකොටා ඔහු ගෙල වැළලාගෙන මියගොස් තිබෙනවා.අද(11) පෙරවරුවේ නිවසේ දී බිරිඳ හා නැන්දම්මා සමග ඇතිවූ ආරවුලක් නිසා එය දුරදිග යාමෙන් 40 හැවිරිදි මෙම පුද්ගලයා තියුණු අවියකින් බිරිඳ හා නැන්දම්මා බරපතල ලෙස කපාකොටා තුවාල කර තිබෙනවා.තුවාලකරුවන්ගේ සිරුරුවල සෑම ස්ථානයකම පාහේ කැපුම් තුවාල ඇති බවයි වාර්තා වන්නේ.සැකකරු රියදුරු රැකියාව කරන අතර සිද්ධිය වනවිට 7 හැවිරිදි ඔහුගේ දරුවාද නිවසේ සිට තිබෙනවා.දරුවාගේ කෑ ගැසීම ඇසී අසල්වාසීන් එනවිටත් මෙම පුද්ගලයා ගෙල වැළලාගෙන මියගොස් සිටි බව සඳහන්.බේරාගැනීමට ආ අසල්වාසියෙකුගේ කකුලක්ද තුවාල වී ඇතැයි වාර්තා වනවා.බිරිඳ හා ඇයගේ මව රෝහල්ගත කර තිබෙන අතර නිවසට පොලිස් ආරක්ෂාව දී ඇති බවයි හිරු වාර්තාකරු කියා සිටියේ.බණ්ඩාරගම - බිමල් ශ්‍යාමන්